**LO PERÈR DEU *CURÈ***

Qu'i avè un còp un *curè* qu'avè un hòrt bèth perèr au hons deu segrat. Mès ne'n podè pas jamèi gostar nada pera, pr'amon que les i anèvan panar totas. Lo praube òmi n'èra hòu de malícia. Un jorn, que se'n va trobar tres òmis, sons vesins.

 — Amics, ce'us dishot, n'i a un que vèn tota neit me panar les peras au perèr deu segrat.

En puish p' avéder nada. Vorretz pas me lo vir sonjar ?

 — Si bè, *Mossur curè*. Més que carram har?

 — Que carratz vir au güeit dab jo, darrèr lo sobiu deu segrat, ce'us responot lo *curè*.

 E après, que haratz çò qui ves didi.

 Lo ser, se'n van donc, lo *curè* e sons tres òmis, se méter aus argüeits au hons deu segrat.

 Entà totara, lo *volur* qu'arriba, que hentra hens lo segrat, e viste qu'arruspla suu perèr. E aquí, que

 comença a amassar peras, en se causints les mèi maduras, e les hicar au sac.

 — Bon ! ce dit lo *curè* tot toishau aus tres òmis. Qu'am aquí lo nòst *volur*. Adara, que vatz travessar lo segrat l'un arron l'aut. A tu, permèr !

 Lo *curè* que'us avè hèit vestir sengles linçòus. L'òmi que se luva, atau caburat de tela blanca, se'n va de cap au perèr.

 Lo *volur* qu'entèn quauquarré, va véder arribar un mormòc tot blanc que passèva per devath l'aubre en disents : — Quòn jo èri viu, passèvi per 'cíu (1).

 — Jasús ! ce hèi l'òmi en se senhants, mòrt de por. Un *revenant* !

 N'avè p' acabat de parlar qu'un aut arriba, vestit de blanc tabé. Aqueste que s'estanga uu' pausa devath lo perèr, lo tèmps de díser : — N'a pas 'nqüèra un an, Jo que'n hadí autant !

 Lo *volur*, au cim de l'aubre, gausèva pas maglar pèth ni pelha, quòn se vèi arribar un aut mòstre blanc de cap au perèr. Aqueste ací que disè : — Jo que sui lo de darrèr, me'n vau cúlher lo qui es suu perèr. En entenents aquiras paraulas, l'òmi sentit los puus se Ii dressar suu cap. Se dishèt tombar a tèrra, mès hit pas longas per s'amassar. A gran jòc de pès que s'escapèt deu segrat, e jamèi mèi ne'u tornèt préner fantasir d'anar gostar les peras de *Mossur curè*.

Jo que botèri lo pè sus uu' moluva - Que me'n tornèri entà Luva. (Conté vers 1888 par Michel COLIN, de Lue.)

 (1) Per 'ciu, employé ici à cause de la rime au lieu de la forme grand-landaise per 'cí, appartient au parler de régions voisines (Bazadais, Marsan, Chalosse.)

*Mots en italiques*

*Curè* e *volur* sont des francismes, mots français transformés et passés au gascon;

Les deux mots bien plus gascons sont réciproquement : "panaire"(voleur) du verbe "panar (voler) et "curat" (curé) ou "caperan" (curé ou chapelain).